|  |  |
| --- | --- |
| Numri i lëndës: | 2018:070502 |
| Datë: | 07.08.2019 |
| Numri i dokumentit: | 00449198 |

**P.nr. 994/18**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** gjyqtari Shaqë Curri, me pjesëmarrjen e Sekretares Juridike Fitore Bojku, në çështjen penale kundër të pandehurit, A H, për shkak të veprës penale të sulmit nga neni 184 par.1, të KPRK, e sipas aktakuzës së PTH –së në Pejë, PP/II.nr. 1972/18, të dt. 12.12.2018, pas mbajtjes së seancës së shqyrtimit fillestar publik, të datës 06.08.2019, në prezencë të Prokurores së shtetit Suada Hamza, të pandehurit A H, mbrojtësit të tij av. Dukagjin Kërveshi sipas autorizimit, të dëmtuarit H G, në të njëjtën ditë mori dhe shpalli publikisht, ndërsa me dt.07.08.2019, përpiloi këtë:

**A K T GJ Y K I M**

I pandehuri

**A H , i biri i R dhe nënës L, e gjinisë K, i lindur me dt. ..., në P, me vendbanim në Pejë, Rr. M A”, nr. .., identifikohet në bazë të lnj.nr. personal ..., të lëshuar nga MPB-Republika e Kosovës, ka të kryer shkollën e mesme, me profesion-elektro saldues, i martuar, baba i 2 fëmijëve, gjendjes së mesme ekonomike, posedues i nr.tel ..., shqiptar, shtetas i R. së Kosovës, mbrohet në liri.**

**ËSHTË FAJTOR**

**Për shkak se:**

-Me date 15.08.2018, rreth orës 14:50, në rr. “M A”; në Pejë, pikërisht pranë shtëpisë së të dëmtuarit, me dashje e sulmon të dëmtuarin H G, në atë mënyrë që, gjersa i dëmtuari ishte duke u kthyer nga qyteti për në shtëpi, me të arritur tek shtëpia, kishte vërejtur se hyrja për në oborrin e shtëpisë së tij ishte bllokuar nga automjetet e punëtorëve të të pandehurit dhe gjersa i dëmtuari kërkon nga i pandehurit që t’ia lirojë rrugën, i pandehuri ngritët duke bërtitur me zë të lartë, e pastaj e sulmon të dëmtuarin duke e grushtuar në kokë.

-me çka ka kryer vepër penale të sulmit nga neni 184 par.1, të KPRK-së.

Andaj, Gjykata konform nenit 7, 41, 49 par. 1 pika 1.1, 50, 51, 52, 73, 74, 75 par.1, nënpar. 1.3, neni 184 par.1 të KPRK-së dhe nenit 365 të KPP-së, të pandehurit i shqipton :

**DËNIM ME KUSHT**

Ashtu që të pandehurit i përcaktohet dënim me burg në kohëzgjatje prej katër (4) muaj, mirëpo ky dënim nuk do te ekzekutohen në rast se i pandehuri brenda periudhës një (1) vjeçare nuk kryen ndonjë vepër të re penale.

I pandehuri obligohet në paguarjen e paushallit gjyqësor shumën prej 30 (tridhjetë) euro, në afat prej 15 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 (tridhjetë) euro, në afat prej 15 ditësh pas plotfuqishmërisë së këtij aktgjykimi.

I dëmtuari H G, për realizimin e kërkesës pasurore juridike, udhëzohet në kontest civil.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr. 1972/18, të dt. 12.12.2018, kundër të pandehurit A H, për shkak të veprës penale të sulmit nga neni 187 par.1, të KPRK-së, prokurorja e shtetit para leximit të aktakuzës në shqyrtimin fillestar ka bërë kualifikin e veprës penale sipas kodit të ri penal i cili ka hyre në fuqi me dt. 14.04.2019, pasi qe sipas këtij kodi dënimi që parashihet për ketë vepër është me i favorshëm për të pandehurin.

Konform nenit 245 të KPP-së me dt. 06.08.2019, është mbajtur seanca e shqyrtimit fillestar dhe bazuar ne dispozitën e nenit 244 të KPP-së, është konstatuar se prokurori i shtetit, ka përmbushur detyrimet që kanë të bëjnë me zbulimin e provave.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaroi se i ka kuptuar këto të drejta dhe për mbrojtës ka angazhuar av. Dukagjin Kërveshi.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësinë të pandehurit që të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, i vetëdijshëm për pasojat e pranimit të fajësisë, pranimin e ka bërë vullnetarisht, pa presion nga askush, është ndier i penduar, ka kërkuar falje palës së dëmtuar.

Gjyqtari i vetëm gjykues, ka marrë mendimin nga Prokurorja e Shtetit, mbrojtësit të të pandehurit dhe të dëmtuarit.

Prokurorja e shtetit është pajtuar me pranimin e fajësisë nga ana e të pandehurit nga se shihet së është i vullnetshëm dhe në përputhje me shkresat e lëndës.

Mbrojtësi i të pandehurit av. Dukagjin Kërveshi, ka deklaruar se pas konsultimit të mjaftueshëm me të mbrojturin tim meqenëse i njëjti ka qenë i sinqertë dhe e ka pranuar fajësinë, kërkon që gjykata ta ketë parasysh këtë rrethanë dhe ti shqiptojë një dënim më të butë, i cili do të arrijë qëllimin e tij.

I dëmtuari H G, nuk e ka kundërshtuar pranimin e fajësisë nga ana e të pandehurit dhe ka parashtruar kërkesën pasurore juridike.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi që i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Ali Tahiraj, me nr. të rastit 2018-DA-1634, të dt. 15.08.2018, , deklarata e të dëmtuarit H G, dhënë në polici me dt. 15.08.2018, si dhe shkresat e tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj Gjykata konform nenit 248 par 4 të KPP-së , ka pranuar pranimin e fajësisë nga i pandehuri.

Me faktet e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit A H, qëndrojnë të gjitha elementet e veprës penale, të sulmit nga neni 184 par.1, të KPRK-së.

Gjykata nuk gjeti rrethana që përjashtojnë ndjekjen penale, apo përgjegjësinë penale të pandehurit dhe i njëjti është penalisht përgjegjës.

Duke vendosur lidhur me llojin dhe lartësinë e dënimit, Gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, Gjykata mori sjelljen korrekte në gjykatë, pranimin e fajësisë, sinqeritetin deklarues, pendimin për veprën e kryer, kërkim faljen qe i bëri palës së dëmtuar, ndërsa rrethana rënduese ndaj të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nënpar 2.6 të KPPRK-se, Gjykata ka përcaktuar shpenzimet për paushallin gjyqësor në shumë 30 euro, duke u bazuar ne shpenzimet që janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarin e udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, Gjykata përpiloi këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.994/18 dt. 07.08.2019**

**Sekretarja Juridike GJ Y Q T A R I**

Fitore Bojku Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.